Twee sterf in ‘bloedbad’ botsingDie wrakke op die toneel. (Foto: Verskaf) Twee mense is Dinsdagoggend in ŉ grusame botsing tussen ŉ vragmotor en ŉ bakkie op die N2 in KwaZulu-Natal dood. Volgens Garrith Jamieson, woordvoerder van Rescue Care, is paramedici vanoggend kort na 11:00 na die ongelukstoneel naby Joynerweg in Isipingo ontbied. Jamieson het die toneel as “ŉ bloedbad” beskryf. Die wrakke op die toneel. (Foto: Verskaf) Hy vertel dat die twee voertuie glo gebots het waarna albei van die pad af is. Die insittendes van die bakkie, ŉ man en ŉ vrou, het ernstige beserings in die botsing opgedoen en is op die toneel dood verklaar. Die bestuurder van die vragmotor het matige beserings in die botsing opgedoen, het Jamieson gesê. Hy is op die toneel deur paramedici gestabiliseer voordat hy na ŉ nabygeleë hospitaal geneem is. Jamieson het gesê die gebeure wat tot die botsing gelei het, is in dié stadium nog onbekend. Die polisie was op die toneel om ondersoek in te stel.